KLASA: 372-03/21-01/13

URBROJ: 2176/04-03-21-2

Novska, 8. listopada 2021.

Na temelju članka 47. stavak 3. Statuta Grada Novske („Službeni vjesnik“ Grada Novske, broj: 8/21) i članka 3. Odluke o zakupu poslovnog prostora („Službeni vjesnik“ Grada Novske, broj 3/13, 4/18, 15/18-ispravak), Gradonačelnik Grada Novske raspisuje

**JAVNI NATJEČAJ**

**za davanje u zakup poslovnog prostora**

**PREDMET**

Predmet zakupa je poslovni prostor u Novskoj, Trg Đure Szabe 1 (prizemlje), ukupne površine 384,44 m2, koji se sastoji od kuhinje, skladišnog prostora, sale za posluživanje i pripadajućeg sanitarnog čvora za poslugu i goste. U zakup se daje i krupni ugostiteljski inventar u kuhinji.

- stanje prostora: djelomično uređen poslovni prostor (potrebno uređenje sanitarnog čvora)

- namjena: ugostiteljska djelatnost (restoran)

- početni iznos mjesečne zakupnine 8.765,25 kune (bez PDV-a)

- zakupnik snosi troškove tekućeg održavanja i režijske troškove vezane uz korištenje

poslovnog prostora (el. energiju, vodu, plin, odvoz smeća, telefon, komunalna naknada,

naknada za uređenje voda)

- trajanje zakupa 5 godina

- početak obavljanja djelatnosti: 60 dana od sklapanja ugovora, za vrijeme uređenja

sanitarnog čvora zakupnik je oslobođen plaćanja zakupnine

- poslovni prostor može se razgledati svaki radni dan od 9-14 sati uz prethodnu najavu na

broj 044691510.

Natječaj se provodi podnošenjem pisanih ponuda u zatvorenoj omotnici po postupku i uvjetima propisanim Odlukom o zakupu poslovnog prostora Grada Novske (Službeni vjesnik broj 3/13, 4/18, 15/18).

**PONUDE MORAJU SADRŽAVATI:**

1. Osnovne podatke o ponuditeljima:

- za ponuditelja fizičku osobu (presliku osobne iskaznice, ime i prezime, prebivalište i osobni identifikacijski broj (OIB),

- za ponuditelja pravnu osobu – obvezu dostave podatka o pravnoj osobni (tvrtka i sjedište, osobni identifikacijski broj (OIB), ime i prezime zakonskog zastupnika ponuditelja, njegovo prebivalište i osobni identifikacijski broj (OIB),

2. Dokaz da ponuditelj ispunjava uvjete za obavljanje djelatnosti koja je određena kao namjena poslovnog prostora (presliku izvatka iz obrtnog registra ili rješenje o upisu obrta, presliku izvatka iz sudskog registra sa upisom djelatnosti i osobom ovlaštenom za zastupanje),

3. Opširan opis ponude, odnosno sadržaj i vrstu usluga koja će se pružati,

4. Izjava ponuditelja da je upoznat sa stanjem i opremljenošću poslovnog prostora i objavljenim uvjetima iz ovog natječaja te da će o svom trošku ishoditi svu potrebnu dokumentaciju od nadležnih državnih tijela radi privođenja poslovnog prostora ugovorenoj namjeni,

5. Ponudbeni troškovnik građevinskih radova za uređenje sanitarnog čvora. Zakupodavac daje suglasnost na troškovnik i nadzire izvođenje radova putem ovlaštene osobe zakupodavca. Nakon izvršenja radova ovlaštena osoba zakupodavca i zakupnik zapisnički će utvrditi da li su izvršeni svi radovi prema troškovniku i utvrdit će se novčana vrijednost izvedenih građevinskih radova. Za izvedene radove zakupnik je dužan dostaviti zakupodavcu na uvid ulazne račune i dokaze o plaćanju računa. Sukladno odredbi članka 78. Zakona o porezu na dodanu vrijednost (Narodne novine br. 73/13, 99/13, 148/13, 153/13, 143/14, 115/16, 106/18, 121/19, 138/20) zakupnik je obvezan zakupodavcu ispostaviti račun za izvedene građevinske radove. Račun će se prebijati s računima za zakup poslovnog prostora koje će zakupodavac ispostavljati mjesečno zakupniku. Prijeboj se provodi na način da ugovorne strane jedna drugoj izjave volju za prijebojem dospjele obveze i dospjelog potraživanja. Ukoliko zakupnik u roku od 60 dana ne izvede radove prema troškovniku, ugovor se raskida. Zakupnik nema pravo na povrat uloženih, a neamortiziranih sredstava izvedenih radova, u slučaju da otkaže ugovor o zakupu poslovnog prostora prije isteka roka prijeboja međusobnih potraživanja ili ako ugovor o zakupu otkaže zakupodavac zbog neizvršavanja ugovornih obveza od strane zakupnika. Potpisom ugovora o zakupu poslovnog prostora zakupnik odriče prava primjene instituta stjecanja bez osnove i/ili poslovodstva bez naloga za radove za koje nije imao suglasnost nadležnog tijela Grada Novske,

6. Izjavu ponuditelja da se u prijavi na natječaj poziva na pravo prednosti za sklapanje ugovora o zakupu na temelju čl. 132. Zakona o hrvatskim braniteljima iz Domovinskog rata i članovima njihovih obitelji („Narodne novine“ br. [121/17](https://www.iusinfo.hr/zakonodavstvo/zakon-o-hrvatskim-braniteljima-iz-domovinskog-rata-i-clanovima-njihovih-obitelji-1), [98/19](https://www.iusinfo.hr/zakonodavstvo/zakon-o-izmjenama-zakona-o-hrvatskim-braniteljima-iz-domovinskog-rata-i-clanovima-njihovih-obitelji), 84/21), dokaz kojim dokazuje svoj status i izjavu da nema sklopljen ugovor o zakupu drugog poslovnog prostora, neovisno po kojoj osnovi je ostvaren. Hrvatski branitelji i članovi njihovih obitelji imaju pravo prednosti pri sklapanju ugovora o zakupu poslovnog prostora za obrtničku ili samostalnu profesionalnu djelatnost pod uvjetom da sudjeluju u javnom natječaju i udovolje uvjetima iz najpovoljnije ponude,

7. Potvrdu Porezne uprave o stanju duga po osnovi javnih davanja o kojima službenu evidenciju vodi Porezna uprava. Povjerenstvo će uvidom u službene evidencije upravnog odjela nadležnog za proračun i financije Grada Novske utvrditi da li ponuditelj ima dospjelo i nepodmireno dugovanje po bilo kojoj osnovi prema proračunu grada, na dan podnošenja ponude,

8) Dokaz o uplati jamčevine u iznosu 17.530,50 kn na račun Grada Novska IBAN: HR 402340009-1829300005**,** model HR 68 poziv na broj 7706-OIB ponuditelja,

9) Podatak o računu ponuditelja na koji se vraća jamčevina,

10) Izabrani ponuditelj je dužan do zaključenja ugovora o zakupu, dostaviti zakupodavcu ovjerenu bjanko zadužnicu kao instrument osiguranja plaćanja ugovorene zakupnine i drugih potraživanja Grada koja proizlaze iz ugovora o zakupu.

**KRITERIJI ZA IZBOR NAJPOVOLJNIJE PONUDE:**

Najpovoljnijom ponudom smatrat će se ona ponuda koja uz ispunjenje uvjeta iz natječaja sadrži i najviši iznos ponuđene zakupnine.

Na zasnivanje i prestanak zakupa poslovnog prostora te međusobna prava i obveze budućih ugovornih strana primjenjuju se Odluka o zakupu poslovnog prostora grada Novske (Službeni vjesnik Grada Novske, broj 3/13, 4/18, 15/18), Zakon o zakupu i kupoprodaji poslovnog prostora (Narodne novine, broj [125/11](https://www.zakon.hr/cms.htm?id=11456), [64/15](https://www.zakon.hr/cms.htm?id=11458), [112/18](https://www.zakon.hr/cms.htm?id=35789)) i opći propisi obveznog prava o zakupu.

**DOSTAVLJANJE PONUDA:**

Pisane ponude sa svim prilozima poslati poštom ili predati osobno u zatvorenoj koverti na adresu: Grad Novska, Trg dr. Franje Tuđmana 2, 44330 Novska, Povjerenstvo za provođenje javnog natječaja za zakup poslovnih prostora, s naznakom **“ZA NATJEČAJ – POSLOVNI PROSTOR U NOVSKOJ - NE OTVARATI”**  u roku do **20. listopada 2021. do 15 sati.**

Ponuda za natječaj podnosi se na obrascima kojeg zainteresirani ponuditelji mogu preuzeti u pisarnici Grada Novske, Trg dr. Franje Tuđmana 2, svaki radni dan od 09,00 – 14,00 sati ili na Internet stranici grada.

Javno otvaranje ponuda održat će se **21. listopada 2021. u 9 sati** u Gradu Novska, Trg dr. Franje Tuđmana 2, I kat, soba 222, pod propisanim epidemiološkim mjerama.

Ugovor o zakupu sklapa se kao ovršna isprava sukladno članku 21. Odluke o zakupu poslovnog prostora Grada Novske, o trošku zakupnika.

Sukladno članku 9. stavku 3. Odluke o zakupu poslovnog prostora („Službeni vjesnik“ Grada Novska, broj 3/13, 4/18 i 15/18 –ispravak), zbog obimnosti teksta a radi ekonomičnosti, u Narodnim novinama broj 109/2021. objavljen je tekst obavijesti o javnom natječaju, a cjeloviti tekst javnog natječaja objavljuje se na službenoj internet stranici Grada Novska i oglasnoj ploči Grada Novska.

**GRADONAČELNIK**

**Marin Piletić, prof., v.r.**